
CAMERA DEPUTAŢILOR

COMISIA JURIDICĂ,

DE DISCIPLINĂ ŞI IMUNITĂŢI

Bucureşti 24.04.2001

Nr. 75/2000

A V I Z

asupra  proiectului de Lege privind aprobarea Ordonanţei de urgenţă nr.5/2000 pentru modificarea şi completarea Ordonanţei de urgenţă a Guvernului nr.118/1999 privind înfiinţarea şi utilizarea Fondului naţional de solidaritate.

In conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere şi avizare, în procedură de urgenţă cu proiectul de Lege privind aprobarea Ordonanţei de urgenţă nr.5/2000 pentru modificarea şi completarea Ordonanţei de urgenţă a Guvernului nr.118/1999 privind înfiinţarea şi utilizarea Fondului naţional de solidaritate, trimis cu adresa nr.75/2000 din 18 aprilie 2001, înregistrată sub nr.539/XVIII/11 din 18 aprilie 2001.

Conform prevederilor art.60 din Regulamentul Camerei Deputaţilor, membrii comisiei au examinat proiectul de lege menţionat mai sus, în şedinţa din 24 aprilie 2001 şi au constatat următoarele:

- Ordonanţa de urgenţă nr.5/2000, supusă aprobării are ca obiect de reglementare identificarea unor  surse de venit la Fondul naţional de solidaritate, instituindu-se în acest sens  timbrul social asupra jocurilor de noroc şi asupra valorii autoturismelor noi de import cu capacitate cilindrică de minimum 2000cm3;

- proiectul de lege a fost adoptat de Camera Deputaţilor la 12 septembrie 2000 şi înaintat Senatului în vederea dezbaterii şi adoptării;

- în şedinţa din 5 aprilie 2001, Senatul a respins proiectul de lege şi în conformitate cu prevederile art.75 din Constituţia României l-a trimis Camerei Deputaţilor pentru o nouă dezbatere.

Faţă de constatările de mai sus şi ca urmare a examinării motivelor de respingere invocate de Senat, potrivit cărora prevederile ordonanţei de urgenţă au fost  preluate în proiectul de lege pentru aprobarea Ordonanţei de urgenţă nr.118/1999 privind înfiinţarea şi utilizarea Fondului naţional de solidaritate, membrii Comisiei juridice, de disciplină şi imunităţi au hotărât, cu majoritate de voturi, să propună respingerea proiectului de lege supus dezbaterii ca rămas fără obiect.

În raport de obiectul şi conţinutul său, proiectul de lege face parte din categoria legilor organice.

                  PREŞEDINTE,                           SECRETAR,

    dr. Ionel Olteanu                     Carmen Dumitriu

        consilier

Diaconu Dumitra

